ཁོང་ནི་ཧ་ཤང་དང་ཀ་མ་ཤཱི་ལའི་རྩོད་པ་བྱེད་སར་ཡོད་པ་མ་ཚད་སློབ་དཔོན་ཀ་མ་ལ་ཤཱི་ལའི་མདུན་ནས་ཆོས་ཀྱང་ཐོབ་མྱོང་སྐད།ཁོང་གི་གསུང་རྩོམ་གཞན་ཡང་རྣལ་འབྱོར་རིག་པའི་ཉི་མ་དང་།མདོ་འགྲེལ་མུན་པའི་གོ་ཆ་སོགས་དུས་ད་ལྟའང་བཞུགས་ཡོད།བསམ་གཏན་མིག་སྒྲོན་བརྩམ་པའི་དགོས་པ་ནི།དེ་ཉིད་ལས།རྣལ་འབྱོར་མིག་གི་བསམ་གཏན་གྱི་སྐབས་འདིར་སྟོན་མུན་དང༌རྫོགས་ཆེན་ཆ་འདྲ་བས་གོལ་དུ་དོགས་པའི་ཕྱིར་རྒྱས་པར་བཀོད་དོ།།ཞེས་གསུངས་ཤིང་།ཧ་ཤང་གི་ལྟ་བ་ཅིག་ཆར་བ་དེ་དང་རྫོགས་པ་ཆེན་པོ་གཉིས་མི་འདྲ་བའི་ཁྱད་པར་དེ་ཉིད་བརྗོད་བྱའི་གཙོ་བོར་བཟུང་འདུག།ཡིན་ན་ཡང་དེའི་ཞར་ལ་ཀ་མ་ལ་ཤཱི་ལ་དང་ཧ་ཤང་མ་ཧཱ་ཡ་ན་གཉིས་གཤིབ་བསྡུར་མཛད་པའི་སྒོ་ནས་དེ་གཉིས་ཀྱི་ལྟ་གྲུབ་ཀྱང་ཅུང་རྒྱས་པ་ཞིག་གླེངས་ཡོད་པ་རེད།